Юны Чарлі выйграе адзін з пяці білетаў на сакрэтную шакаладную фабрыку Вілі Вонкі. Аб гэтай экскурсіі мараць усе дзеці, бо завод Вонкі — сапраўдны салодкі рай. Тут чароўныя мятныя лугі, арэхавыя пакоі з дрэсіраванымі вавёркамі, а галоўнае — шакалад льецца ракой. Гэтая стужка — не проста салодкая гісторыя, у ёй аўтар выкрывае чалавечыя заганы: абжорства, ганарлівасць, сквапнасць. А справядлівасць, вядома ж, перамагае.